ଭୁବନେଶ୍ୱର, ଏପ୍ରିଲ ୮(ଲୋକାଲ ୱାୟାର): କରୋନା ସଂକ୍ରମଣରୁ ପଶୁପକ୍ଷୀଙ୍କୁ ରକ୍ଷା କରିବାକୁ କେନ୍ଦ୍ର ପକ୍ଷରୁ ପରାମର୍ଶ ଦିଆଯିବା ପରେ ରାଜ୍ୟର ସମସ୍ତ ଜାତୀୟ ଉଦ୍ୟାନ, ପାର୍କ ଏବଂ ଚିଡ଼ିଆଖାନାରେ ସତର୍କତା ଅବଲମ୍ବନ କରାଯାଇଥିବା ବରିଷ୍ଠ ଅଧିକାରୀ କହିଛନ୍ତି ।
କେନ୍ଦ୍ର ସରକାରଙ୍କ ଦ୍ୱାରା ଜାରି କରାଯାଇଥିବା ସତର୍କତା ନିଦେ୍ର୍ଦଶାବଳୀକୁ କଡ଼ାକଡ଼ି ଭାବେ ପାଳନ କରିବାକୁ ବିଭିନ୍ନ ଚିଡ଼ିଆଖାନାରେ ବନ୍ୟଜନ୍ତୁଙ୍କ ଦାୟିତ୍ୱରେ ଥିବା ଅଧିକାରୀମାନଙ୍କୁ ତାଗିଦ୍ କରାଯାଇଛି ।
ଜୀବଜନ୍ତୁଙ୍କ ଗତିବିଧି ଉପରେ ନଜର ରଖିବା ପାଇଁ ୨୪ ଘଣ୍ଟିଆ ଖବର ସଂଗ୍ରହ ବ୍ୟବସ୍ଥା କରାଯିବା ସହ ସିସି ଟିଭି କ୍ୟାମେରା ଦ୍ୱାରା ଜୀବଜନ୍ତୁଙ୍କ ଗତିବିଧି ଉପରେ ନଜର ରଖିବାକୁ ସମସ୍ତ ଆନୁସଙ୍ଗିକ ବ୍ୟବସ୍ଥା ଗ୍ରହଣ କରାଯାଇଛି ।
ଜରୁରୀକାଳୀନ ଭିତ୍ତିରେ ଜୀବଜନ୍ତୁଙ୍କ ଚିକିତ୍ସା କରିବା, ସେମାନଙ୍କ ସୁରକ୍ଷା ପାଇଁ ପ୍ରାକୃତିକ ପରିବେଶରେ ଛାଡ଼ିଦେବା, ରୋଗ ଚିହ୍ନଟ ପାଇଁ ମ୍ୟାପିଂ ସର୍ଭେଲାନ୍ସ ଓ ମନିଟରିଂ ବ୍ୟବସ୍ଥା କରିବା ପାଇଁ ବନଖଣ୍ଡ ଦାୟିତ୍ୱରେ ଥିବା ଅଧିକାରୀମାନଙ୍କୁ ପିସିସିଏଫ୍ ବନ୍ୟପ୍ରାଣୀଙ୍କ ସହାୟତାରେ ପରାମର୍ଶ ଦିଆଯାଇଛି ।
ରାଜ୍ୟ ସରକାର ଏନେଇ କେଉଁସବୁ ପଦକ୍ଷେପ ନେଉଛନ୍ତି ସେ ବିଷୟରେ ନିୟମିତ ଭାବେ ଜଣାଇବାକୁ ମଧ୍ୟ ଆଡଭାଇଜରୀରେ କୁହାଯାଇଛି ।
ଏନେଇ ରାଜ୍ୟ ପିସିସିଏଫ୍ (ବନ୍ୟପ୍ରାଣୀ)ଙ୍କ ପକ୍ଷରୁ ସମସ୍ତ ଅଭୟାରଣ୍ୟ, ଜାତୀୟ ଉଦ୍ୟାନ ଓ ବ୍ୟାଘ୍ର ସଂରକ୍ଷଣ କର୍ତ୍ତୃପକ୍ଷଙ୍କୁ ଅବଗତ କରାଯାଇଛି ।
ଏବାବଦରେ ନନ୍ଦନକାନନ ଉପନିଦେ୍ର୍ଦଶକ ଜୟନ୍ତ କୁମାର ଦାସ କହିଛନ୍ତି, କେନ୍ଦ୍ର ଆଡଭାଇଜରୀ ଜାରି କରିବା ପରେ ଜୀବଜନ୍ତୁଙ୍କ ସୁରକ୍ଷା ପାଇଁ ଆବଶ୍ୟକ ସମସ୍ତ ପ୍ରକାର ସୁରକ୍ଷା ବ୍ୟବସ୍ଥା ଗ୍ରହଣ କରାଯାଇଛି ।
ଜୀବଜନ୍ତୁଙ୍କ ସେବାରେ ଲାଗିଥିବା କର୍ମଚାରୀମାନଙ୍କୁ ମାସ୍କ ଓ ଗ୍ଲୋବସ୍ ବ୍ୟବହାର କରିବାକୁ କଡ଼ା ନିଦେ୍ର୍ଦଶ ଦିଆଯାଇଛି ।
ସେମାନେ ନିୟମିତ ବ୍ୟବଧାନରେ ସାନିଟାଇଜର ବ୍ୟବହାର କରି ଜୀବଜନ୍ତୁଙ୍କ ବିଭିନ୍ନ କାମ କରୁଛନ୍ତି ।
ଆଗାମୀ ଦିନରେ ନନ୍ଦନକାନନ କର୍ମଚାରୀଙ୍କୁ ଅଧିକ ମାସ୍କ, ଗ୍ଲୋବସ୍ ଓ ସାନିଟାଇଜର ଯୋଗାଇ ଦେବା ସହ ଜୀବଜନ୍ତୁଙ୍କୁ ଯେପରି ସଂକ୍ରମଣ ନ ହୁଏ ସେଥିପାଇଁ ଆମେ ଅଧିକ ଧ୍ୟାନ ଦେବୁ ।
ଚିଡ଼ିଆଖାନା ଗୁଡ଼ିକରେ ଯେପରି ଲୋକମାନେ ଚଳାଚଳ ନ କରନ୍ତି ସେଥିପାଇଁ ଆବଶ୍ୟକ ପଦକ୍ଷେପ ନିଆଯାଉ ।
ଜୀବଜନ୍ତୁଙ୍କୁ ମଣିଷଠାରୁ ଦୂରେଇ ରଖିବା, ପାର୍କଗୁଡ଼ିକରେ ଲୋକଙ୍କ ପ୍ରବେଶ ଉପରେ ରୋକ ଲଗାଇବା, ଜରୁରି ପରିସ୍ଥିତିର ମୁକାବିଲା ପାଇଁ ସ୍ୱତନ୍ତ୍ର ଟାସ୍କଫୋର୍ସ ଗଠନ କରିବା, ରାପିଡ ଆକ୍ସନ୍ ଫୋର୍ସ ଗଠନ କରିବା ଭଳି ବ୍ୟବସ୍ଥା ଗ୍ରହଣ କରିବାକୁ କୁହାଯାଇଛି ।
ଆବଶ୍ୟକ ସ୍ଥଳେ ପ୍ରାଣୀ ଚିକିତ୍ସକ ଓ କ୍ଷେତ୍ର କର୍ମଚାରୀଙ୍କୁ ପ୍ରସ୍ତୁତ ରହିବାକୁ ପରାମର୍ଶ ଦିଆଯାଇଛି ।
ପ୍ରଧାନ ମୁଖ୍ୟ ବନ ସଂରକ୍ଷକ ପିସିସିଏଫ୍ (ବନ୍ୟପ୍ରାଣୀ) ହରିଶଙ୍କର ଉପାଧ୍ୟାୟ କହିଛନ୍ତି ଯେ ଓଡ଼ିଶାରେ ଥିବା ଚିଡ଼ିଆଖାନାଗୁଡ଼ିକୁ ଏନେଇ ଅବଗତ କରାଯାଇଛି । ଓଡ଼ିଶାରେ ଥିବା ଚିଡିଆଖାନାଗୁଡିକ ଉପରେ ଆମେ ଅଧିକ ଗୁରୁତ୍ୱ ଦେଇଛୁ ।
ଜୀବଜନ୍ତୁଙ୍କୁ ୨୪ ଘଣ୍ଟିଆ ନଜରରେ ରଖାଯାଇଛି । ନନ୍ଦନକାନନ ଓ ସମ୍ବଲପୁରଠାରେ ଥିବା ଚିଡ଼ିଆଖାନା ଉପରେ ଅଧିକ ନଜର୍ ଦିଆଯାଇଛି । ଏଥିସହ ରାଜ୍ୟର ବଭିନ୍ନ ହରିଣ ପାର୍କଗୁଡିକୁ ବି ସଜାଗ ରହିବାକୁ କୁହାଯାଇଛି ।
ଆଠଗଡ଼ ଡିଏଫଓ ସସ୍ମିତା ଲେଙ୍କା କହିଛନ୍ତି ଆଠଗଡ଼ ବନାଞ୍ଚଳର ପରିସୀମା ଯଥେଷ୍ଟ ବେଶୀ ।
ଫରେଷ୍ଟଗାର୍ଡ, ରେଞ୍ଜର, ଫରେଷ୍ଟରଙ୍କୁ ମିଶାଇ ଆମେ ୧୫ ଜଣ ଅଛୁ । କରୋନା ପାଇଁ ଆମକୁ ସତର୍କ ରହିବା ସହ ବନ୍ୟପ୍ରାଣୀଙ୍କ ଉପରେ ଦୃଷ୍ଟି ରଖିବାକୁ କଡ଼ା ନିଦେ୍ର୍ଦଶ ଦିଆଯାଇଛି ।
ଏହି ଅଞ୍ଚଳରେ ଶିକାରୀ ଓ ମାଫିଆଙ୍କ ପ୍ରାଦୁର୍ଭାବ ଯଥେଷ୍ଟ ବେଶୀ । ତେଣୁ ଆମକୁ ଅନେକ ସମୟରେ ଚ୍ୟାଲେଞ୍ଜର ସମ୍ମୁଖୀନ ହେବାକୁ ପଡ଼େ ।
ତେବେ କରୋନା ପାଇଁ ବନା ଳ ଭିତରେ ଥିବା ଗ୍ରାମବାସୀ ଓ ଜଙ୍ଗଲ ଉପରେ ନିର୍ଭର କରୁଥିବା ଜନସାଧାରଣଙ୍କୁ ଜଙ୍ଗଲ ଭିତରକୁ ଆସିବାକୁ ମନା କରାଯାଇଛି ।
ଏପରିକି ଯିବା ଆସିବା ବେଳେ ଘରୁ ବାହାରିଲେ ମାସ୍କ ନଚେତ କପଡ଼ା ବାନ୍ଧିବାକୁ ତାଗିଦ କରାଯାଇଛି । ଏନେଇ ଆମେ ସ୍ଥାନୀୟ ଜନସାଧାରଣଙ୍କୁ ସଚେତନତା ମଧ୍ୟ କରାଉଛୁ ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
